Delanscy radźićeljo bychu rady wjace za swoju gmejnu wuskutkowali
Róžant (JK/SN). W gmejnje Ralbicy-Róžant je dźeń a ćešo nadawki na dobro komuny a wobydlerjow zmištrować. Byrnjež za najwšelakoriše projekty spěchowanske srědki dóstała, ma gmejna postajeny swójski podźěl zwjesć. Hižo tón pak jeje tuchwilne móžnosće často přesahuje. Hladajo na trěbny nowotwar pěstowarnje w Ralbicach je to chutny a dorazny signal politikarjam, poměry změnić. To bě tež wuprajenje wjacorych radźićelow na wčerawšim posedźenju gmejnskeje rady. Sakska a Zwjazk w pjenjezach runjewon płuwatej, gmejny pak njemóža najwažniše nadawki zwoprawdźić.
szl_Latn szl_Latn